Pojan

Pojan (Povegliano in Italian) el xe un comune de quasi 5000 abitanti dea provincia de Treviso.

Pojan, con e so do fraxion de Camaeò e de Sanandrà, xe estende sua fertie pianura dea Marca trevisana ai piè del Montel e a pochi chiometri dal Piave. El territorio, na volta teatro de irregoari diramaxion fluviai, xe ades solcà dal Javera e dai canai Bretea e Piavesea. El suoeo, variamente conformà, inte i secoi passai el ga consentio un'economia esclusivamente contadina, ma da qualche decennio a stà parte e xe nasue dee botteghe artigianai, piccoe imprese locai e, de recente, qualche complesso industriae.

 Economia 
Par tanto tempo a tera a ga dato quanto bastea par non morir de fame a quasi tutti. A miseria dei campi xe aggiungea ogni tanto qualcoxa da a pastorixia e dai lavori fatti a man. Stò tipo de economia contadina-artigianae a ga subio un sostansiae cambiamento soeo qulche decennio finia a seconda guerra mondiae. A nasita deè fabbriche sui paesi visini e dè piccoe asiende sul nostro comune, e ga fatto scampar a sente dai campi, aumentando cussì i operai, che i ciapava pì schei e i stava meio che ndar a varnar e vacche. Dopo e xe stae anca costruie mi no sò quante case, una par canton, che e ga consentio de ndar in bagno sensa ndar fora in tel cortio.

Incuò el comune xe un dei centri industriai e commerciai dea provincia. I pochi contadini restai i sè drio speciaixarse su dee piante dà orto, come el radicio trevisan, e altre verdure staionai, ma anca sua produxion dè fruta in particoae dee sarese, pere, pesche, pom, kiwi, nasy e prugne.

E' vecè stae e sè sparie asando el posto ga dei moderni allevamenti dè porsei, cùnici, poàstri, vacche e tori; ma và anca sottolineada ga pasion dè qualche vecio contadin a tegnar ga pìcoea staea par a produxion dè latte ga uso exclusivo dea Latteria dè Sanandrà e del caseificio dè Camaeò, dove i vìen fatti dei formaj locài ormai conùsui in tutta Italia (come el formajo imbriago).

Sul territorio comunae sè conta oncora diverse botteghe artigianai "dè vecio stamp", in particoar modo sua lavoraxion del legno e del fero, ma ga magior parte dèi laboratori e dee officine e sè dè tipo industriae e concentrae in sone fòra dai centri abìtai.

Notèvoe svìupo el ga anca el setòr del tersìario: servixi e negoxi ì completa el quadro dell'èconomìa dè stò Comune chè, nonostante el sia abbastansa lontan da ga Pontebana, l'è penaisà dà problemi dè viabìità interna e dè coegamento coi comuni da visìn. Sè segnàea bassi tassi dè disocupàxion e l'imigraxiòn non dà segnài dè particòae fastidio.

Nà nota dà segnàar lè che a trasformaxion econòmega che a ghè sè stà sù stà verde pianura dè Pojan ga sè manco evidente rispetto a chèaltre parti: quà sè respira oncora un sapor antico che sè rispècia sui borghi e sue case vècie, sui pàeassoti dè campagna e sui lavori tramandai dà pare in fiol. L'è ga memoria dè un mondo contadin che non el vol morir sensa assar nà traccia dè sè stesso, suscitando nà profonda nostalgia par lè èsperiense dè nà volta.

 Fioi illustri 
 Gianmaria Antonio Dall'Ostia: vescovo d'Arbe in Istria (1755);
 Francesco Zambon (1715-1786): architet e agrimensor de fama, el ga progettà cèse e campanii in stie classico;
 Giuseppe Gobbato (1794-1864): prete, poeta e professor de filosofia latina e dè retorica ga scuoea par preti dè Treviso, el xera un gran patriota;
 Sebastiano Liberali (1784-1875): dottor, el ga scritto tanti de quei libri de medicina, in particoae sua pellagra;
 Placido Fabris (1839-1907): tenente garibaldin, el xera uno de quei dea Spedixion dei Mie. Nà figura romantica, che faxea del patriottismo l'ideae dea sò existensa, scrivendo dee mirabii e stupende pagine che l'è esaltava l'epopea garibaldina. L'avea partecipà a tutte l'è imprese garibaldine, ritirandose, aà fine, a na vita tranquia de campagna da sò cognà a Padova, dove lè mort desmentegà. 
 Mario Fiore (1886-1918): Maggior del Genio del 79° Battaion Sappatori, medaia d'oro al vaor mìitar;
 Pietro Pavan (1903-1994): professor e dopo Rettor dea Pontefisa Università Lateranense dè Roma, còlaborator de Giovanni XXIII e de Paolo VI nea stesura dèe sò encicliche, fatto Cardinal inte el concistoro del 25 majo 1985 da papa Giovanni Paolo II.

 Evołusion demografica 

 Varda anca 
 Santandrà

 Linganbi foresti 

 Localizzazione di Povegliano (Trevixo) da satellite tramite Google
 Comune di Povegliano 
 Pro Loco di Povegliano 
 Pro Loco di Camalò
 Pro Loco di Santandrà 

Categoria:Comuni de ła provincia de Trevixo